*Anexa nr.1*

*la OMTIC nr……din ………*

**REZOLUŢIA MSC.424(98)**

(**adoptată la 15 iunie 2017)**

**AMENDAMENTE LA CODUL INTERNAŢIONAL DIN 2000 PENTRU SIGURANŢA NAVELOR DE MARE VITEZA (CODUL HSC 2000)**

COMITETUL DE SIGURANȚĂ MARITIMĂ,

AMINTIND articolul 28(b) din Convenția privind crearea Organizației Maritime Internaționale referitor la funcțiile Comitetului,

NOTÂND rezoluția MSC.97(73), prin care a adoptat Codul internațional din 2000 pentru siguranța navelor de mare viteză („Codul HSC 2000”), care a devenit obligatoriu conform capitolului X din Convenția internațională din 1974 pentru ocrotirea vieții omenești pe mare (SOLAS) („Convenția”),

NOTÂND, DE ASEMENEA, articolul VIII(b) și regula X/1.2 din Convenție privind procedura pentru amendarea Codului HSC 2000,

LUÂND IN CONSIDERARE, la cea de-a nouăzeci și opta sesiune a sa, amendamentele la Codul HSC 2000 propuse și difuzate în conformitate cu articolul VIII(b)(i) din Convenție,

1 ADOPTĂ, în conformitate cu articolul VIII(b)(iv) din Convenție, amendamentele la Codul HSC 2000, al căror text este prevăzut în anexa la prezenta rezoluție;

2 STABILEȘTE, în conformitate cu articolul VIII(b)(vi)(2)(bb) din Convenție, că aceste amendamente trebuie să fie considerate ca fiind acceptate la 1 iulie 2019, cu excepția cazului în care, înainte de această dată, cel puțin o treime din guvernele contractante la Convenție sau guvernele contractante ale căror flote comerciale combinate reprezintă în total nu mai puțin de 50% din tonajul brut al flotei comerciale mondiale vor fi notificat secretarului general obiecțiile lor la amendamente;

3 INVITĂ guvernele contractante la Convenție să ia notă că, în conformitate cu articolul VIII(b)(vii)(2) din Convenție, amendamentele vor intra în vigoare la 1 ianuarie 2020, după acceptarea lor în conformitate cu paragraful 2 de mai sus;

4 SOLICITĂ secretarului general, în sensul articolului VIII(b)(v) din Convenție, să transmită tuturor guvernelor contractante la Convenție copii certificate ale prezentei rezoluții și ale textului amendamentelor conținut în anexă;

5 SOLICITĂ, DE ASEMENEA, secretarului general să transmită copii ale prezentei rezoluții și ale anexei sale membrilor Organizației care nu sunt guverne contractante la Convenție.

ANEXA

la Rezoluția MSC.424(98)

**AMENDAMENTE LA CODUL INTERNAŢIONAL DIN 2000 PENTRU SIGURANŢA NAVELOR DE MARE VITEZA (CODUL HSC 2000)**

**Capitolul 8**

**Mijloace și dispozitive de salvare**

**8.10 Ambarcațiuni de salvare și bărci de urgență**

1. Paragrafele 8.10.1.5 și 8.10.1.6 se înlocuiesc cu următoarele:

„.5 fără a aduce atingere prevederilor de la .4 de mai sus, nava trebuie să fie dotată cu suficiente bărci de salvare astfel încât, în situația abandonării navei de către numărul total de persoane pe care nava este autorizată să le transporte:

.5.1 cel mult nouă plute de salvare prevăzute în conformitate cu 8.10.1.1 sunt adunate de fiecare barcă de salvare; sau

.5.2 dacă Administrația consideră că bărcile de salvare pot remorca o pereche de astfel de plute de salvare simultan, cel mult 12 plute de salvare prevăzute în conformitate cu 8.10.1.1 sunt adunate de fiecare barcă de salvare; și

.5.3 nava poate fi evacuată în timpul specificat în 4.8.

.6 nava cu lungimea mai mică de 30 m poate fi exceptată de la dotarea cu o barcă de urgență, cu condiția ca această navă să respecte toate cerințele următoare:

.6.1 nava este prevăzută cu mijloace care să permită recuperarea din apă a unei persoane lipsite de ajutor, cu corpul în poziție orizontală sau apropiată de orizontală;

.6.2 recuperarea persoanei lipsite de ajutor poate fi observată de pe puntea de navigație; și

.6.3 nava este suficient de manevrabilă pentru a se apropia și recupera persoane în cele mai nefavorabile condiții.”

*Anexa nr.2*

*la OMTIC nr……din ………*

**REZOLUŢIA MSC.439(99)**

(**adoptată la 24 mai 2018)**

**AMENDAMENTE LA CODUL INTERNAŢIONAL DIN 2000 PENTRU SIGURANŢA NAVELOR DE MARE VITEZA (CODUL HSC 2000)**

COMITETUL DE SIGURANȚĂ MARITIMĂ,

AMINTIND articolul 28(b) din Convenția privind crearea Organizației Maritime Internaționale referitor la funcțiile Comitetului,

AMINTIND DE ASEMENEA rezoluția MSC.97(73), prin care a adoptat Codul internațional din 2000 pentru siguranța navelor de mare viteză („Codul HSC 2000”), care a devenit obligatoriu conform capitolului X din Convenția internațională din 1974 pentru ocrotirea vieții omenești pe mare („Convenția”),

AMINTIND IN CONTINUARE articolul VIII(b) și regula X/1.2 din Convenție privind procedura pentru amendarea Codului HSC 2000,

LUÂND IN CONSIDERARE, la cea de-a nouăzeci și noua sesiune a sa, amendamentele la Codul HSC 2000, propuse și difuzate în conformitate cu articolul VIII(b)(i) din Convenție,

1 ADOPTĂ, în conformitate cu articolul VIII(b)(iv) din Convenție, amendamentele la Codul HSC 2000, al căror text este prevăzut în anexa la prezenta rezoluție;

2 STABILEȘTE, în conformitate cu articolul VIII(b)(vi)(2)(bb) din Convenție, că aceste amendamente trebuie să fie considerate ca fiind acceptate la 1 iulie 2019, cu excepția cazului în care, înainte de această dată, cel puțin o treime din guvernele contractante la Convenție sau guvernele contractante ale căror flote comerciale combinate reprezintă în total nu mai puțin de 50% din tonajul brut al flotei comerciale mondiale vor fi notificat secretarului general obiecțiile lor la amendamente;

3 INVITĂ guvernele contractante la Convenție să ia notă că, în conformitate cu articolul VIII(b)(vii)(2) din Convenție, amendamentele vor intra în vigoare la 1 ianuarie 2020, după acceptarea lor în conformitate cu paragraful 2 de mai sus;

4 SOLICITĂ secretarului general, în sensul articolului VIII(b)(v) din Convenție, să transmită tuturor guvernelor contractante la Convenție copii certificate ale prezentei rezoluții și ale textului amendamentelor conținut în anexă;

5 SOLICITĂ, DE ASEMENEA, secretarului general să transmită copii ale prezentei rezoluții și ale anexei sale membrilor Organizației care nu sunt guverne contractante la Convenție.

ANEXA

la Rezoluția MSC.439(99)

**AMENDAMENTE LA CODUL INTERNAŢIONAL DIN 2000 PENTRU SIGURANŢA NAVELOR DE MARE VITEZA (CODUL HSC 2000)**

**CAPITOLUL 14**

**RADIOCOMUNICAȚII**

**14.2** **Termeni și definiții**

1 În paragraful 14.2.1, subparagraful .6 existent se modifică după cum urmează:

„.6 *Identitățile Sistemului mondial pentru caz de sinistru şi pentru siguranţa navigaţiei pe mare (GMDSS)* înseamnă identitatea serviciilor maritime mobile, indicativul de apel al navei, identitățile serviciului mobil prin satelit recunoscut și identitatea numărului de serie care pot fi transmise prin echipamentul navei și utilizate pentru identificarea navei.”

1. În paragraful 14.2.1, după subparagraful .16 existent se adaugă noul subparagraf .17 după cum urmează:

„.17 *Serviciul mobil prin satelit recunoscut* înseamnă orice serviciu care operează printr-un sistem prin satelit și este recunoscut de către Organizație pentru a fi utilizat în Sistemul mondial pentru caz de sinistru și pentru siguranța navigației pe mare (GMDSS).”

**14.7** **Instalația radio: generalități**

1. În paragraful 14.7.1, subparagraful .5 existent se modifică după cum urmează:

„.5 o instalație radio pentru recepția informațiilor privind siguranța maritimă prin intermediul unui sistem de apel în grup lărgit al unui serviciu mobil prin satelit recunoscut, dacă nava este angajată în voiaje în zona maritimă A1 sau A2 sau A3, dar în care nu este asigurat un serviciu internațional NAVTEX. Totuși, pot fi exceptate de la această cerință navele angajate exclusiv în voiaje în zonele unde este asigurat un serviciu de informații pentru siguranța maritimă prin telegrafie HF cu imprimare directă și dotate cu echipament capabil să recepționeze aceste informații.”

1. În paragraful 14.7.1, subparagraful .6.1 existent se modifică după cum urmează:

„.6.1 poate să transmită un semnal de alarmare în caz de sinistru prin serviciul de sateliți cu orbită polară care operează în banda de 406 MHz;”.

**14.8** **Instalația radio: zona maritimă A1**

5 În paragraful 14.8.1, subparagraful .5 existent se modifică după cum urmează:

 „.5 fie printr-un serviciu mobil prin satelit recunoscut; această cerință poate fi îndeplinită de:

.5.1 o stație terestră de navă; sau

.5.2 radiobaliza pentru localizarea sinistrelor prin satelit (EPIRB) cerută de 14.7.1.6, fie prin instalarea ei aproape de locul din care se efectuează în mod normal navigația, fie cu activare de la distanță din acest loc. ”

* 1. **Instalația radio: zonele maritime A1 și A2**

6 În paragraful 14.9.1, subparagraful .3.3 existent se modifică după cum urmează:

„.3.3 fie printr-un serviciu mobil prin satelit recunoscut folosind o stație terestră de navă.”

7 În paragraful 14.9.3, subparagraful .2 existent se modifică după cum urmează:

 „.2 fie o stație terestră de navă pentru un serviciu mobil prin satelit recunoscut.”

**14.10** **Instalația radio: zonele maritime A1, A2 și A3**

8 În paragraful 14.10.1, fraza introductivă a subparagrafului .1 existent se modifică după cum urmează:

 „.1 o stație terestră de navă pentru un serviciu mobil prin satelit recunoscut, care poate asigura:”.

9 În paragraful 14.10.1, subparagraful .4.3 existent se modifică după cum urmează:

 „.4.3 printr-un serviciu mobil prin satelit recunoscut, prin intermediul unei stații

suplimentare terestre de navă.”

10 În paragraful 14.10.2, subparagraful .3.2 existent se modifică după cum urmează:

 „.3.2 printr-un serviciu mobil prin satelit recunoscut, prin intermediul unei stații terestre de navă; și”.

**14.12** **Ascultarea**

11 În paragraful 14.12.1, subparagraful .4 existent se modifică după cum urmează:

 „.4 pentru semnalele de alarmare în caz de sinistru de la coastă la navă, dacă nava, în

conformitate cu cerințele de la 14.10.1.1, este dotată cu o stație terestră de navă pentru un serviciu mobil prin satelit recunoscut.”

**14.13** **Surse de energie**

12 În paragraful 14.13.2, se șterge cuvântul „Inmarsat”.

ANEXĂ

**MODEL DE CERTIFICAT DE SIGURANȚĂ PENTRU NAVA DE MARE VITEZĂ ȘI DE LISTĂ A ECHIPAMENTULUI**

**LISTA ECHIPAMENTULUI PENTRU CONFORMITATE CU CODUL INTERNAŢIONAL DIN 2000 PENTRU SIGURANŢA NAVELOR DE MARE VITEZĂ**

13 În secțiunea 4, descrierea existentă la poziția 1.4 se modifică după cum urmează:

 „Stație terestră de navă pentru un serviciu mobil prin satelit recunoscut”.